kardosdrur/scandi-wiki huggingface dataset:
Giro dell'Appennino 2019

Giro dell'Appennino 2019 var den 80. udgave af cykelløbet Giro dell'Appennino. Løbet var en del af UCI Europe Tour-kalenderen og blev arrangeret 28. april 2019. Det blev vundet af italienske Mattia Cattaneo fra .

Hold og ryttere

Resultater

Eksterne henvisninger

2019
UCI Europe Tour 2019
Firekildehypotesen (Det Nye Testamente)

Firekildehypotesen er en hypotese, der forklarer forholdet mellem de tre synoptiske evangelier. Den er udarbejdet af Burnett Hillman Streeter i 1924 som en udvidelse af Tokildehypotesen, hvor der inkluderes to hypotetiske manuskripter mere, nemlig M (Matthæus’ ekstra kilde) og L (Lukas’ ekstra kilde. Matthæus kendte ikke L, og Lukas kendte ikke M. M havde jødekristen karakter, hvilket tyder på en oprindelse i Jerusalem, mens L stammede fra Cæsarea. Q mente han kom fra Antiokia.

Desuden inkluderes i nogle versioner et fødselsdokument som Lukas’ kilde til Juleevangeliet og et dokument fra Antiokia som en kilde til Matthæus. Alle disse dokumenter er dog hypotetiske.

Kildeangivelser 

Det Nye Testamente
Kristendom i antikken
Halo Infinite

Halo Infinite er den kommende efterfølger til Halo 5: Guardians og den tredje del af "the Reclaimer Saga". Det bliver udviklet af 343 Industries og kommer til både Xbox One og PC. Pr. 25. september 2015 var planlæggelse af spillet begyndt og historien under produktion. Halo Infinite får en historie, der er "meget mere menneskelig" end Halo 5: Guardians.

Referencer 

Infinite
Windows-spil
Xbox One-spil
Abelland

Abelland (; ) var en mindre hallig (≈uinddigede marskø) i det nordfrisiske vadehav i det vestlige Sønderjylland / Slesvig. Den nævnes som et eget sogn i kystlandskabet Strand i Friselagen (≈Nordfrisland) i perioden før den store manddrukning i 1362. Senere dannede Abelland et sogn sammen med Grøde og Habel. Abbelland er nu helt vokset sammen med nabohallig Grøde. Nord for Abelland lå den tidligere hallig Hingstnes (Hingstnæs).

Stednavnet betyder Æblernes land.

Noter 

Nordfrisland
De syv bud

De syv bud har flere betydninger:
 De syv bud (religion)
 De Syv Bud (Kammerat Napoleon) - forekommer i romanen Kammerat Napoleon (originaltitel Animal Farm).

Se også
 De syv vise
Biltong

Biltong er navnet på en form for tørret kød, der oprindeligt stammer fra det sydlige Afrika. Det fremstilles ved at kød skæres i tynde skiver, krydres og tørres. Derved konserveres det. Det var en nødvendighed, før frysning og konserves fandtes. Der findes talrige eksempler i verden på, at tørring forhindrede, at kød blev fordærvet. 

Biltong er stadig en populær snack i Sydafrika, hvor det sælges i de fleste supermarkeder og  specialbutikker. Biltong har også fundet vej til mange andre dele af verden, om end det ikke er lige så udbredt som det amerikanske jerky.

Oprindelse
Khoisan-folket i det sydlige Afrika lavede allerede tørret kød af vildtet, før europæerne ankom. Men det var nybyggerne, boere, og deres slaver, som videreudviklede teknikken ved at behandle kødet med eddike, salt, sukker, koriander og andre krydderier inden lufttørringen. Det langtidsholdbare biltong var ideelt som proviant til de skibe, der lagde vejen forbi Kapkolonien på rejsen mellem Europa og Østen. Biltong blev også brugt som proviant af de misfornøjede boere, som i 1830'erne og 1840'erne forlod Kapkolonien på deres Great Trek mod nordøst længere ind i landet. 

Selve navnet biltong kommer af de afrikaanse (hollandske) ord 'bil' (rumpe) og 'tong' (tunge).

Ingredienser
Biltong fremstilles af mange typer kød og udskæringer. Der bruges dog oftest oksekød, da det er billigere end vildt. Traditionel biltong laves også af vildt i Sydafrika såsom impala, kudu, springbuk og struds.
De mest almindelige krydderier er peber, koriander og nellike.

Forskellen på biltong og jerky
 I modsætning til jerky, der fremstilles ved lav varme i en dehydrator eller i et røgeri, tørres biltong traditionelt kun ved luft.
 Jerky er typisk marineret eller røget. Biltong krydres kun.
 Biltong laves i større stykker end jerky.

Referencer

Kød
Konservering af madvarer
Sydafrika
Fakir

En fakir eller faqir ( (navneord af faqr)), afledt af faqr (, "fattigdom") er en Sufi muslimsk asket, som har aflagt ed om fattigdom og gudsdyrkelse, og har frasagt sig alle relationer og ejendele. Fakirer er mest udbredt i mellemøsten og sydasien. En fakir regnes for at være selvtilstrækkelig og kun eje det åndelige behov efter Gud.

Se også
 Sadhu
 Derwish
 Yogi

Kilder/referencer 

Sufisme
Arabiske ord
Askese
Knight's Armament Company SR-25

SR-25 (Stoner Rifle-25) er en designated marksman rifle (DMR) og halvautomatisk snigskytteriffel designet af Eugene Stoner og fremstillet af Knight's Armament Company. 

SR-25 bruger en roterende bolt og et direkte berøringsgas-system. Det er løst baseret på Stoner's AR-10, som blev genopbygget i sin oprindelige 7,62 × 51mm NATO-kaliber. SR-25s løb blev oprindeligt fremstillet af Remington Arms med sin 5R (5 riller, højretwist)-riffel, med twist 1: 11.25. Det tunge 510 mm løb er fritflydende, så håndskærme er fastgjort til modtagerens front og rør ikke løbet.

Referencer 

Pages with unreviewed translations
Skydevåben
Kulturringen

[
{
  "type": "ExternalData",
  "service": "geoline",
  "ids": "Q63477110",
  "properties": {
    "title": "Kulturringen",
    "stroke": "#08476d",
    "stroke-width": 3
  }
}
]
Kulturringen er en 540 km lang cykelrute i Østjylland, som går forbi en række af regionens største kultur- og naturseværdigheder. Ruten går via asfalterede veje og er skiltet det meste af vejen.

Kulturringen, som går gennem Odder, Skanderborg, Favrskov, Norddjurs, Syddjurs, Samsø, Hedensted og Aarhus kommuner, er blevet til med støtte fra Kulturhovedstad Aarhus 2017 Fonden. I den oprindelige udgave var ruten kun på 450 km, men er siden blevet udvidet. Der er udgivet et kort over ruten og en guidebog, hvori der er forslag til ture ad 22 delstrækninger, samt inspiration til oplevelser undervejs.

Ude på ruten er der udvalgte steder (f.eks. hos købmænd og turistkontorer) placeret en grejkasse med værktøj og andet, der kan bruges til småreparationer af cyklen. I guidebogen (som er gratis) kan man desuden finde tips til overnatning, spisesteder, indkøb og transport samt angivelse af, hvor man kan finde vand og toiletter.

Delstrækninger 
Kulturringen er skiltet som én lang sammenhængende rute. Skiltningen af cykelruten blev efter en 2-årig dispensation officielt godkendt af Vejdirektoratet i 2019..

I guidebogen fra 2019 er Kulturringen delt op i 22 kortere, mere overkommelige ruter. Det fremgår dog ikke af skiltene ude på ruten, hvilken delstrækning man kører på. Dertil er man nødt til at bruge kortene i guidenbogen.

 Rute 1 Skødstrup - Aarhus C - Moesgaard
 Rute 2 Moesgaard - Odder
 Rute 3 Odder - Gylling
 Rute 4 Gylling - Torrild
 Rute 5 Torrild - Alken
 Rute 6 Alken - Ry
 Rute 7 Ry – Pøt Mølle
 Rute 8 Pøt Mølle - Gudenåen
 Rute 9 Gudenåen - Laurbjerg
 Rute 10 Laurbjerg - Clausholm
 Rute 11 Clausholm - Pindstrup
 Rute 12 Pindstrup - Allingåbro
 Rute 13 Allingåbro - Hevring
 Rute 14 Hevring - Nimtofte
 Rute 15 Nimtofte - Thorsager
 Rute 16 Thorsager – Femmøller Strand
 Rute 17 Femmøller Strand - Vrinners
 Rute 18 Vrinners - Skødstrup
 Rute 19 Sælvig - Ballen
 Rute 20 Ballen - Sælvig
 Rute 21 Hjarnø - Rosenvold
 Rute 22 Rosenvold - Hjarnø

Referencer

Eksterne henvisninger 
 www.kulturringen.dk
 Interaktivt kort over ruten

Cykelruter
Danske turistruter
Jylland
High Hopes (Panic! at the Disco-sang)

"High Hopes" er en sang udgivet af det amerikanske rockband Panic! at the Disco. Det er det anden single fra deres album Pray for the Wicked.

Eksterne henvisninger 
 
 

Singler fra 2018
Sadhu

Sadhu (Sadhu eller Saddhu [mænd], sadhvi [kvinder]) er i hinduismen en asket som praktiserer yoga og/eller tantra.

Sadhuen opgiver al materiel stræben og mange afstår fra seksuel aktivitet. Traditionelt har dette været et sidste stadium i livet, efter af pligten til at føre slægten videre er fuldført, men der er også sadhuer som vier sig til et liv i forsagelse fra ungdommen.

Sahduer opgiver deres værdslige liv og lever af almisser. 
Derfor kan man støde på tiggende sadhuer mange steder i Indien og nabolandene. De fleste sadhuer er mænd, men det findes også kvinder blandt dem.

Der er stor variation i sadhuernes praksis. Mange vandrer fra sted til sted, andre lever isoleret i huler i bjergene eller i klostersamfund sammen med sine ordensbrødre. Nogle går i okkerfarvede klæder som symboliserer sannyasa, andre kan gå nøgne. Nogle lader håret vokse, andre barberer det bort. Enkelte sadhuer ryger cannabis som del af deres religiøse praksis, andre kan indtage vanskelige yogastillinger eller udføre specielle ubehagelige øvelser i årevis.

Nogle sadhuer er organiseret i forskellige ordener med mangehundredårige traditioner og de kaldes swami. Disse ordener falder i to hovedgrupper, shaivitter som tilbeder Shiva i sine forskellige manifestationer og vaishnavitter som tilbeder forskellige manifestationer af Vishnu. Det findes også sadhuer udenfor disse to hovedgruppene, herunder sadhuer som tilbeder den store gudinde.

Sadhuene er en moderne manifestation af det indiske subkontinents flere tusind år gamle forsagelsestradition. Sådanne grupper af religiøse mænd og kvinder som har trukket sig tilbage fra samfundet, har lagt grundlaget for mange af de indiske religiøse tankesystemer, som ligger til grund for hinduisme, buddhisme, jainisme og andre indslag i Sydøstasiens religiøse mangfoldhed.

Se også 
 Derwish
 Fakir
 Yogi

Kilder/referencer 

Hinduisme
Askese
Ronaldo Souza

Ronaldo Souza dos Santos (født 7. december 1979 i Vila Velha i Brasilien), med tilnavnet Jacaré (portugisisk udtale: [ʒakaˈɾɛ]) er en brasiliansk MMA-udøver og submission grappler, der konkurrerer i UFC's middleweight-division. Som højt respekteret grappler på den internationale scene, er Souza også den tidligere Strikeforce Middleweight-mester og har også tidligere konkurrerede i DREAM, og Jungle Fight. Han har sejre over de 3 UFC-mestre, Robbie Lawler, Chris Weidman og Vitor Belfort. I april, 2018, er han rangeret #4 på den officielle UFC middleweight-rangering.

Baggrund 
Souza blev født i Vila Velha, Brasilien, til en cafuzo-familie og voksede op i Cariacica, Brasilien. Souza havde en hård opvækst, og dagen han blev 15 år, så han en af hans gode venner blive skudt til døde. Efter denne begivenhed flyttede Souzas mor ham til Manaus for at blive boende hos sin bror, og han begyndte at træne Judo og brasiliansk jiu-jitsu, da han var 17 år. Han er otte-gange World Jiu-Jitsu Mester, herunder guldmedaljer i Openweight-klassen i 2003, 2004 og 2005. Sammen med Roger Gracie og Marcelo Garcia anses Souza for at være blandt de største BJJ-udøvere i sin tid.

MMA-karriere

Ultimate Fighting Championship 
Souza underskrev en fem-kamps aftale med UFC i januar 2013. 

Souza skulle have haft sin UFC-debut mod Costas Philippou den 18. maj 2013 på UFC på FX 8 .  Philippou trak sig fra kampen i begyndelsen af maj og begundrede det med en flænge over sit øje og blev erstattet af Chris Camozzi.   Souza vandt via arm-triangle-choke mod Camozzi i første omgang. 

Souza knockoutede herefter Yushin Okami i første omgang den 4. september 2013 på UFC Fight Night 28. 

Souza mødte Kelvin Gastelum den 12. maj 2018 på UFC 224.  Han tabte kampen via delt afgørelse.  Kampen modtog også Fight of the Night-bonusprisen. 

Souza skulle have mødt David Branch den 3. november 2018 ved UFC 230.  Men den 19. oktober 2018 blev det rapporteret, at Souza erstattede en skadet Luke Rockhold for at møde Chris Weidman på kampkortet.  Han vandt kampen via knockout i tredje omgang.  Begge kæmpere vandt Fight of the Night-bonusen for deres indsats. 

Souza var planlagt til at møde Yoel Romero den 27. april 2019. Det blev dog rapporteret i begyndelsen af april, at Romero meldte afbud på grund af sygdomm. Souza forblev på kortet og mødte i stedet Jack Hermansson i hovedbegivenheden på UFC Fight Night: Jacaré vs. Hermansson. Han tabte kampen via enstemmig beslutning efter at være blevet domineret i de 5 omgange.

Privatliv 
Souza og hans kone, Larissa Carvalho, har tre børn.

Mesterskaber og præstationer

MMA 

 Ultimate Fighting Championship
 Fight of the Night (2 gange)   
 Performance of the Night (4 gange) 
 Indsendelse af natten (1 gang) 
 Strikeforce
 Strikeforce Middleweight Championship (1 gang)
 Et vellykket titelforsvar
 DREAM
 2008 DREAM Middleweight Grand Prix Runner-up
 Sherdog
 2014 All-Violence Third Team

Referencer

Eksterne henvisninger 
 Ronaldo Souza – UFC.com
 

MMA-udøvere fra Brasilien
Pages with unreviewed translations
Greg Hardy

Gregory McKarl Hardy  (født 28. juli 1988 i Millington, Tennessee i USA) er en amerikansk MMA-udøver og tidligere amerikansk fodbold defensiv spiller. Han spillede college fodbold på University of Mississippi (Ole Miss), og blev hyret af Carolina Panthers i den sjette runde af 2010 NFL Draft. Hardy blev hyret hos Pro Bowl og andet-holdet All-Pro efter 2013 NFL sæsonen, hvor han opbyggede en karriere i 15 high sacks. Hardy's 15 sacks i 2013 er i øjeblikket Carolina Panthers single-season franchise rekord. Hardy spillede også for Dallas Cowboys.

Den 15. juli 2014 blev Hardy fundet skyldig i at angribe en tidligere kæreste og blev dømt til 18 måneders prøvetid og suspenderet til 10 kampe af NFL (suspensionen blev reduceret til 4 kampe efter voldgift).  Hardy appellerede sin dom, og sagen blev afskediget, efter at offeret ikke havde fundet sted i retten for at vidne, men Hardys anholdelse og retssag var i fokus for en betydelig kontrovers.

Ultimate Fighting Championship 
Efter at have opnået en ubesejret professionel rekordliste på 3-0, med alle 3 sejre via knockout inden for et minut, fik Hardy sin Ultimate Fighting Championship-debut mod Allen Crowder den 19. januar 2019 på UFC Fight Night: Cejudo vs. Dillashaw.  Hardy tabte kampen via diskvalifikation. Hardy ramte Crowder med knæet, mens Crowder var nede på jorden, hvilket efterlod Crowder ude af stand til at fortsætte. 

I sin anden UFC-kamp blev mødte Hardy, Dmitrii Smoliakov den 27. april 2019 på UFC Fight Night: Jacaré vs. Hermansson. Han vandt kampen via TKO i første omgang.

Referencer

Eksterne henvisninger 
 Ole Miss Rebels football bio 
 UFC Profil
 

Amerikansk fodbold-spillere fra Dallas Cowboys
Amerikansk fodbold-spillere fra Carolina Panthers
MMA-udøvere fra USA
Pages with unreviewed translations
Rombaksbotn

Rombaksbotn (nordsamisk: Ruoppatbahta) er den indre del af fjorden Rombaken i Narvik kommune i Nordland fylke i Norge.

Navnet betegner fjorden øst for Straumen, hvor Rombaksbroen krydser, og ni kilometer ind til fjordbunden, hvor afstanden til den svenske rigsgrænse kun er ca. 8,2 km. Den trange fjord er klemt mellem høje fjelde, deriblant Haugfjell på nordsiden samt Langryggen og Sildviktinden på sydsiden. Rombakselven kommer fra øst gennem en trang dal med har udløb i fjordbunden, hvor der tidligere også var en større bebyggelse.

Historie 

 I ældre tid lå det to gårde i Rombaksbotn.
 Mellem 1898 og 1903, mens man byggede Ofotbanen, var der en hektisk anlægsby i fjordbunden med omkring 500 fastboende.
 En række av husttomterne blev revet væk under en oversvømmelse i 1959 da jernbanedæmningen i Sørdalen brast og skabte oversvømmelse i Rombakselven.

Skibsvrag i Rombaksbotn 
Den 13. april 1940, under det andet søslag om Narvik, blev fire tyske jagere Berndt von Arnim, Hans Lüdemann, Wolfgang Zenker og «Georg Thiele» sat på grund i Rombaksbotn. Marinegasterne fra dem flygtede op anlægsvejen og gjorde tjeneste under det to måneder lange slag med erobrede norske våben. Efter krigen blev de tre jagere en turistattraktion, og hvert forår blev hagekorset påmalet igen for at være synlig fra togtrafikken på Ofotbanen. I 1950'erne blev jagerne hugget op, med undtagelse af «Georg Thiele» som fremdeles ligger med bugen i været ud for kraftværket i Sildvik.

Rallarvejen og «Svarta-Bjørn» 
Siden 1987 har Jernbanens Musikkorps i Narvik arrangeret en årlig Svarta Bjørn-march som går langs Rallarvejen fra Bjørnfjell eller Katterat og ender i Rombaksbotn.

Litteratur 
 Agge Theander: I rallarnes spor Kulturhistorisk guidebok til ofotbanens anleggshistorie Utgitt av Ofoten museum 1993 
 Agge Theander: Vandringer på Rallarveien, Ofotbanen. Hæfte udgivet af Fotefar mot nord. Findes på svensk, engelsk og tysk. 1996 
 Steinar Aas: Narviks Historie bd.1 Byen, banen og bolaget 
 Nils Arne Ytreberg: Narviks historie, 1953

Kilder og henvisninger 

 NRK Nordland Hadde både bordell og bowlingbane - så forsvant byen (artikkel om Rombaksbotns historie) 28.10.2014
 NRKs fylkesleksikon: Svarta Bjørn-marsjen

Fjorde i Nordland
Narvik
Ava Max

Amanda Ava Koci kendt professionelt som Ava Max (16. februar 1994 Milwaukee, Wisconsin) er en amerikansk sanger og sangskriver født i Wisconsin af albanske forældre fra Tirana og Sarandë. I en alder af 8 flyttede hun med sin familie til Virginia. Hun konkurrerede i adskillige sangkonkurrencer inden hun gik på gymnasiet. I en alder af 14 flyttede hun med sin mor til Los Angeles og forfulgte en karriere inden for musik. Hun fandt, at byen var "overvældende". Et år senere vendte hun tilbage til Virginia. Hun sagde, at hun var taknemmelig for tilbagevenden, fordi det muliggjorde "en normal barndom". I en alder af 17 flyttede hun tilbage til Los Angeles. 

Under scenenavnet Ava blev hendes debutsang "Take Away the Pain" udgivet i maj 2013, og i juli 2015 frigav den canadiske DJ og producentduo Projekt 46 en remixet version af sangen. Efter år med at have demos afvist fra pladeproducenter og sangskrivere, mødte hun pladeproducent Cirkut på en middagsselskab i LA, hvor hun sang Happy Birthday til ham. Ifølge Max åbnede de"mange døre"
sammen og i juli 2016 frigav hun sangen "Anyone but you”,  en af mange sange, hun arbejdede med med Cirkut, på SoundCloud. Sangen fik trækkraft og tiltrækkede opmærksomheden fra forskellige pladeselskaber, som kontaktede hende via e-mail, hvilket i sidste ende fik hende til at underskrive en pladeaftale.

Ava Max er blevet mærket som en pop og dance-pop sanger. Hun voksede op ved at lytte til kunstnere som Celine Dion, Mariah Carey og Whitney Houston. Hun har også citeret Madonna, Gwen Stefani, Fergie, Britney Spears, Katy Perry, Christina Aguilera og Lady Gaga som nogle af hendes indflydelser.Max er blevet sammenlignet med Gaga for sin musik og "prangende præsentation".

Referencer

Eksterne henvisninger 

 

Sangskrivere fra USA
Sangere fra USA
Dorte Wier

Dorte Wier (født 6. maj1958 på Frederiksberg) er dansk advokat, leder af Dansk Kvindesamfunds Rådgivning, Censorformand på området "Administration og Forvaltning", ekstern lektor RUC i fagene erhvervsret og international business law, gæsteforelæser på bl.a. Aalborg Universitet i juridisk metode og forvaltningsret. Hun er bestyrelsesformand for diverse herunder forskningsfonden Valborg og Edith Larsens æreslegat, der uddeles en gang årligt efter indstilling.

Dorte Wier har tidligere været ansat i statsadministrationen i henholdsvis Skatteministeriet og Landbrugsministeriet (nu Miljø- og Fødevareministeriet) og haft andre lektorstillinger. Hun har endvidere været bestyrelsesformand for erhvervsskoleområdet i Danmarks Jurist og Økonomforbund (DJØF) samt andre bestyrelsesposter i DJØF herunder i Akademikernes Centralorganisation.

Dorte Wier er forfatter til bl.a. artikel i Århus Stifts årbøger, Bd. 93 (2010) titel "Arkitekt Peter Marius Wier",

og lærebøgerne:
 Ansættelsesret – praktisk arbejdsret, 
 International proces- og privat ret – Kompendium,

Eksterne henvisninger 
 Forside 
 Censorsekretariatet 

Jurister fra Danmark
Peter Marius Wier

Peter Marius Wier (født 1867 i Odense, død 1936 i Aarhus) var en dansk arkitekt.

Efter endt uddannelse tog Peter Marius på studierejse i Europa. Efter studierejsen i slutningen af 1800-tallet valgte han at bosætte sig i Aarhus, hvor han omkring 1902 åbnede arkitektvirksomhed. Befolkningstallet i Aarhus fordobledes over en 40-årig periode fra 50.000 til 100.000. Denne vækst skabte et naturligt behov for nye boliger. Peter Marius Wier var derudover bl.a. statslig bygningskonduktør ved bygninger i Esbjerg, Odense, og Århus.

Peter Marius var gennem sin egen virksomhed også ansat som konduktør hos kgl. bygningsinspektør Hack Kampmann under byggeriet af Toldboden og Statsbiblioteket. Han arbejdede endvidere med Landsudstillingen i Aarhus i 1909 sammen med arkitekt Anton Rosen. Efter 1. Verdenskrig blev han præstegårdskonsulent og han arbejdede med istandsættelsen af en del præstegårde i Østjylland eksempelvis præstegårdene Ramlev, Præstholm, Torrild, Grundfør og Adslev. 

I Aarhus var han tillige lærer i bygningsret ved Aarhus Tekniske Skole i 27 år. I 1912 skrev han lærebøgerne ”Bygnings Raadgiver for Architekter, Bygherrer, Husejere og lejere” og ”Bygningsret i Tekniske Skoler”. Lærebøgerne blev brugt i mange år af arkitekter og andre inden for byggefagene. 

Da han som ung var blevet meget inspireret af studieture, fandt han det vigtigt, at unge rejste ud for at lære nyt og han var i mange år formand for Rejsestipendieforeningen i Aarhus.	

Eksempler på Wiers arbejder:
Bygninger i Århus
1903:	Fynsgade 30, ejendom 
1905:	Vester Alle 5, ombygning

Litteratur

Kilder og henvisninger

 Peter Marius Wier  på aarhuswiki.dk/wiki

Arkitekter fra Danmark
Dansk Kvindesamfunds Rådgivning

Dansk Kvindesamfunds Rådgivning KBH udspringer af  Dansk Kvindesamfund (DK), som blev blev stiftet i 1871. 

Rådgivningen var en naturlig del af den retspolitiske kamp for ligebehanding, idet man inden for rammerne af gældende ret rådgav kvinder.

Dansk Kvindesamfunds Rådgivning er i dag udskilt fra den politiske organisation og er en upolitisk neutral retshjælp med tilknyttet psykolog hjælp. Rådgivningen er finansieret af Justitsministeriet og forskellige Fonde, bl.a. Richters Fond.

Rådgivningen finder sted alle onsdage i Dansk Kvindesamfunds lokaler, Niels Hemmingsensgade 10, 1153 København K - undtagen i skoleferierne. Alle kan henvende sig uanset alder, køn, indkomst m.m.

Rådgivningen varetages af ca. 30 frivillige: 13 jurister, heraf 3 advokater, 1 advokatfuldmægtig, 8 psykologer, 10 frivillige er administrativt personale. Leder Advokat Dorte Wier

Eksterne henvisninger 
 http://www.danskkvindesamfundsraadgivning.dk/
Rådgivning
Carl Wier

Carl Wier (født 9. oktober 1901 Aarhus, død 28. oktober 1979 Frederiksberg) søn af arkitekt Peter Marius Wier, direktør Novo i dag Novo Nordisk.

Uddannelse: Matematisk student 1919 fra Aarhus Katedralskole. Farmaceut 1924 fra Den Farmaceutiske Læreanstalt i Stockholmsgade på Østerbro, i dag det Farmaceutiske Fakultet, Københavns Universitet.

Ægtefælde Amalie Sophie Rasmine Wier født Danielsen (1903 – 1979)

Kilder og henvisninger 

 "De renfærdige - fortællingen om Novo Nordisk", Hanne Sinbæk, Politikens Forlag, 2019

Erhvervsfolk fra Danmark
Holger Rørdam (læge)

Holger Rørdam (født 23. december 1863 i Satrup i Angel, Slesvig, død 10. maj 1941 på Militærhospitalet i København) var en dansk læge og politiker. Holger Rørdam var søn af sognepræst Holger Rørdam. Hans sidste bopæl var Hjordkær, Aabenraa amt, hvor han levede som pensioneret stabslæge.

Eksterne henvisninger 
 denstoredanske.dk - Holger Rørdam

Personer i Kraks Blå Bog (afdøde)
Læger fra Danmark
Santiago Abascal

Santiago Abascal Conde (født 14. april 1976 i Bilbao) er en spansk politiker, og siden septemer 2014 formand for partiet Vox.

Eksterne henvisninger 

 Officielt websted

Personer fra Bilbao
Politikere fra Spanien
Spaniere i 1900-tallet
Spaniere i 2000-tallet